CELEX: 62017TA0377
Language: fi
Date: 2018-07-13 00:00:00
Title: Asia T-377/17: Unionin yleisen tuomioistuimen tuomio 13.7.2018 – SQ v. BEI (Henkilöstö — EIP:n henkilöstö — Kantelu työpaikkakiusaamisesta — Hallinnollinen tutkimus — Työpaikkakiusaamisen käsite — Vaatimus, jonka mukaan moititun käytöksen on oltava toistuvaa, jotta se voidaan katsoa työpaikkakiusaamiseksi — Kieltäytyminen kurinpitomenettelyn aloittamisesta kyseisten tekojen tekijää vastaan — Velvollisuus pitää salassa vireillä oleva hallinnollinen tutkintamenettely ja menettelyn päätteeksi annettu päätös, jossa todetaan työpaikkakiusaamisen olemassaolo)

24.9.2018   
            
            
               FI
            
            
               Euroopan unionin virallinen lehti
            
            
               C 341/16
            
         
      Unionin yleisen tuomioistuimen tuomio 13.7.2018 – SQ v. BEI
      (Asia T-377/17) (1)
      
      ((Henkilöstö - EIP:n henkilöstö - Kantelu työpaikkakiusaamisesta - Hallinnollinen tutkimus - Työpaikkakiusaamisen käsite - Vaatimus, jonka mukaan moititun käytöksen on oltava toistuvaa, jotta se voidaan katsoa työpaikkakiusaamiseksi - Kieltäytyminen kurinpitomenettelyn aloittamisesta kyseisten tekojen tekijää vastaan - Velvollisuus pitää salassa vireillä oleva hallinnollinen tutkintamenettely ja menettelyn päätteeksi annettu päätös, jossa todetaan työpaikkakiusaamisen olemassaolo))
      (2018/C 341/27)
      Oikeudenkäyntikieli: ranska
      
         Asianosaiset
      
      
         Kantaja: SQ (edustajat: asianajajat N. Cambonie ja P. Walter)
      
         Vastaaja: Euroopan investointipankki (EIP) (asiamiehet: G. Faedo ja K. Carr, avustajinaan asianajaja B. Wägenbaur ja barrister J. Currall)
      
         Oikeudenkäynnin kohde
      
      Euroopan unionin tuomioistuimen perussäännön 50 a artiklan 1 kohdan ja Euroopan investointipankin henkilöstösääntöjen 41 artiklan nojalla nostettu kanne, jossa vaaditaan yhtäältä Euroopan investointipankin pääjohtajan 20.3.2017 antaman päätöksen osittaista kumoamista ja toisaalta korvausta aineettomista ja aineellisista vahingoista, joita kantajalle on väitetysti aiheutunut hänen esimiehensä harjoittamasta työpaikkakiusaamisesta sekä Euroopan investointipankin toiminnasta
      
         Tuomiolauselma
      
      
                  1)
               
               
                  Euroopan investointipankin (EIP) pääjohtajan 20.3.2017 antama päätös kumotaan osittain siltä osin kuin siinä sovelletaan virheellisesti työpaikkakiusaamisen käsitteen määritelmää, jätetään määräämättä välittömistä kurinpitotoimista EIP:ssä ilmenneen työpaikkakiusaamisen johdosta sekä asetetaan päätöksen adressaatille salassapitovelvollisuus vastoin väitettyyn työpaikkakiusaamiseen liittyvän tutkintamenettelyn tavoitteita.
               
            
                  2)
               
               
                  Kumoamisvaatimukset hylätään muilta osin.
               
            
                  3)
               
               
                  EIP velvoitetaan maksamaan SQ:lle 10 000 euroa korvauksena aineettomasta vahingosta.
               
            
                  4)
               
               
                  Vahingonkorvausvaatimukset hylätään muilta osin.
               
            
                  5)
               
               
                  EIP vastaa omista oikeudenkuluistaan ja korvaa puolet SQ:n oikeudenkäyntikuluista.
               
            
                  6)
               
               
                  SQ vastaa puolesta omista oikeudenkäyntikuluistaan.
               
            
         (1)  EUVL C 277, 21.8.2017.